Pealinna moodsaks südameks areneva Tallinna sadamapiirkonna pärli, Promenaadi maja, esimene korter on valmis. Uhkeid vaateid ja luksuslikku sisu pakkuva näidiskorteri uksed on kõigile huvilistele avatud!
Promenaadi maja sisekujunduse lõid sisearhitektid Helen Kolks ja Kristiine Lõuk, kelle kunstilised lahendused näidiskorteris kanduvad ka maja kõikidesse teistesse korteritesse. Nii on esindatud näiteks kõrged peitehingede ja magnetlukustusega siseuksed, mobiilist juhitav kütte- ja jahutussüsteem, minimalistlikud seinasisesed dušisegistid, kivivann, moodne renntrapp ning saunaga korterites Eesti disainkerised Huumilt.
Kodudele annavad lisaväärtuse Saksa tootja Berkeri disainpistikute ja -lülitite sari, videofonolukk, suurepärase heli- ja soojapidavusega kolmekordsed puitalumiiniumaknad ja väärtuslik lehis rõdu põrandal.
Fotograaf: Tõnu Tunnel